Urban Escape "Welcome to Borderland" al Zona Jove El Dau
dt., 08/11/2022 - 16:27

El passat dimarts 31 d’octubre, per a la celebració de “Halloween”, es va celebrar des de la Regidoria de Joventut de l'Ajuntament d'Alcàsser, l'activitat d'Urban Escape "Welcome to borderland" bassada en la popular sèrie de Netflix, un joc de rol en gimcana, on els jugadors entren en una distòpia apocalíptica inspirada en la baralla de pòquer.

L’activitat es va desenvolupar en quatre sessions d’una hora i mitja de duració en cada sessió (17h 19h 22h 24h) per donar major capacitat de participació que anys anterior i abastar un nombre molt superior al d'altres edicions del Passatge de l’horror.

Així doncs, van participar al voltant d’unes 300 persones entre joves i famílies que s’atreviren a  posar-se a prova al Poliesportiu José Palau Furió amb l'objectiu de disfrutar d'una vesprada terroríficament divertida i on finalment, totes les persones assistents van quedar molt contentes amb aquesta nova experiència realitzada per primera vegada al nostre municipi.

Amb ganes de mes per a l'any que ve, continuem pensant més activitats i propostes per a la nostra #Joventut!